ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 31 มี.ค. 2553
qq...ตลาดหุ้นวันที่ 30 มี.ค. ได้แรงซื้อกลับ นำโดยกลุ่มพลังงาน ธนาคารพาณิชย์ ดันดัชนีวิ่งไปสูงสุดกว่า 20 จุด แล้วกดลงปิด 788.80 จุด พุ่ง 17.40 จุด หรือ 2.26% มูลค่าการซื้อขาย 23,346 ล้านบาท 
qq...ต่างชาติซื้อสุทธิ 1,297 ล้านบาท พอร์ต บล. ช่วย 575 ล้านบาท 
qq...แม่ลูก ปตท. (PTT) และ ปตท.สผ. (PTTEP) บวกแรงได้อานิสงส์น้ำมันขยับกว่า 2 ดอลลาร์สหรัฐ/บาร์เรล แรงเชียร์สะสมหุ้นทั้ง 2 ตัว เป็นทรัพย์สินป้องกันความเสี่ยงจากอัตราเงินเฟ้อสูง 
qq...จีสตีล (GSTEEL) และ จี เจ สตีล (GJS) ควงคู่วิ่งรับข่าวดีคลอดแผนเพิ่มทุนแก้หนี้ เหลืออีกเปลาะเดียว รอเคลียร์หน้างบโปร่งใสต้น เม.ย.นี้ 
qq...“สุทธิศักดิ์ โล่ห์สวัสดิ์” หรือ “พี่ต้อย” ของน้องหนวด ชิงลาออกจากกรรมการ อะโกร อินดัสเตรียล แมชชีนเนอรี่ (AMAC) เมื่อ 26 มี.ค.ที่ผ่านมา ทั้งที่บริหารและถือหุ้นมาตั้งหลายปี ลาออกครั้งนี้ชวนให้คิดซะจริงๆ 
qq...ท่ามกลางปัญหาการเล่นแร่แปรธาตุของอดีตผู้ถือหุ้นที่เป็นผู้บริหาร ไม่ต่างอะไรกับคดี รถหรู SECC ...ปัญหา AMAC มีต้นตอมาจากการขายอะไหล่รถแทรกเตอร์ เครื่องยนต์สิงห์คะนองนา มูลค่า 34 ล้านบาท เป็นเศษเหล็กแค่7 แสนบาท ในงบไตรมาส 3 จนทำให้บริษัทขาดทุนยับ 82 ล้านบาท 
qq...ยังมีสินค้าที่ขายออกไปแต่ตามเก็บเงินไม่ได้ รวมความเสียหายไม่น้อยกว่า 70 ล้านบาท เรื่องปูดขึ้นมาตามหลังการลาออกของอดีตผู้ถือหุ้นใหญ่ กระทั่งบอร์ดบริษัทมีมติให้ดำเนินคดี แม้ว่าจะลาออกจากกรรมการแล้วก็ตาม 
qq...ปัญหานี้ไม่ใช่เรื่องเล็กซะแล้ว ไม่งั้นคงไม่มีอดีตผู้ใหญ่คนดังในตลาดทุนออกมาวิ่งล็อบบี้ช่วยเคลียร์ให้อดีตผู้ถือหุ้น ว่ากันว่าการล็อบบี้ข้ามห้วยไปถึง ก.ล.ต.โน่น